# Facultat de Matemàtiques i Informàtica (UB)

La Facultat de Matemàtiques i Informàtica de la Universitat de Barcelona, situada a l'Edifici Històric, acull dos graus (Matemàtiques i Enginyeria Informàtica), tres dobles graus (Matemàtiques i Enginyeria Informàtica; Matemàtiques i Física i Matemàtiques i Administració i Direcció d'Empreses), a banda de cinc màsters, tres programes de doctorat i diversos postgraus.
La Facultat acull uns cent vint professors i més de mil cent alumnes. Durant el curs 2021-2022 s'hi van titular 202 alumnes de grau i 34 de màsters.
La Facultat està fortament vinculada a l'Institut de Matemàtica i la Barcelona Graduate School of Mathematics.

## Història

La Facultat de Matemàtiques com a tal va néixer l'any 1974, arran de la divisió de l’antiga Facultat de Ciències (1957-73) en cinc facultats: Física, Química, Geologia, Biologia i Matemàtiques i ha estat sempre situada a l’Edifici Històric, al voltant de l’anomenat Pati de Ciències. Des de la reforma de 2003, la Facultat s'organitzava en tres departaments: el Departament d’Àlgebra i Geometria, el Departament de Matemàtica Aplicada i Anàlisi i el Departament de Probabilitat, Lògica i Estadística. A partir de 2015, arran de les reformes de les estructures universitàries de la Universitat de Barcelona, impulsada per l'equip rectoral de Dídac Ramírez i Sarrió, els tres departaments s'unifiquen i neix el Departament de Matemàtiques i Informàtica.
El març de 2023, la Universitat, l'Ajuntament i la Generalitat van signar un protocol, conegut com a projecte MIES, que preveu, entre altres coses, el trasllat de la Facultat a un nou edifici de futura construcció al Campus Diagonal.

## Professors honorífics emèrits

* Pilar Bayer i Isant
* Eduard Casas Alvero
* Joan Cerdà Martín
* José María Giral Silio
* Irene LLerena Rodríguez
* Joaquín Ortega Aramburu
* Josep Pla i Carrera
* Carles Simó i Torres
* Manuel Tort Pinilla

## Professorat cèlebre

* Joan Baggaria i Pigrau
* Joan Elias Garcia
* Xavier Ros-Oton
* Marta Sanz Solé

## Referències

* ↑ «Facultat de Matemàtiques i Informàtica». [Consulta: 22 gener 2024].
* ↑ Universitat de Barcelona La Universitat de Barcelona en xifres. Octubre de 2023, 23-01-2024, pàg. 5.
* ↑ «Departament de Matemàtiques i Informàtica». [Consulta: 23 gener 2024].
* ↑ «Aprovació dels expedients de creació, modificació, fusió i supressió de departaments (inclosa la UFR de Treball Social) que en aplicació de l'acord del Consell de Govern, de 20 d'abril de 2015, donen compliment a la concreció del nou mapa departamental de la Universitat». Universitat de Barcelona. [Consulta: 23 gener 2024].
* ↑ «Gran impuls a les infraestructures de ciència i recerca de la UB». Universitat de Barcelona, 20-03-2023. [Consulta: 7 febrer 2024].
* ↑ Periódico, El. «La UB tindrà una nova facultat de Matemàtiques i un nou edifici d’investigació sanitària», 20-03-2023. [Consulta: 7 febrer 2024].
* ↑ «El Govern col·labora amb la UB per impulsar un projecte estratègic per a la recerca i el talent en l'àmbit de les matemàtiques, informàtica, economia i salut». Generalitat de Catalunya, 20-03-2023. [Consulta: 7 febrer 2024].
* ↑ «Professors Honorífics Emèrits». Departament de Matemàtiques i Informàtica. [Consulta: 23 gener 2024].

## Enllaços externs

* Pàgina web de la Facultat de Matemàtiques
* Reglament de la Facultat de Matemàtiques i Informàtica
* Universitat de Barcelona